Lista likova serije Istine i laži

***[[Istine i laži (TV serija)|Istine i laži]]*** je srpska telenovela Prve TV koja se snima od 2017. godine. Predstavlja rimejk popularne argentinske telenovele *[[Graduados]]* .

## Glavni likovi
### Radovan "Rade" Božić

**Radovan "Rade" Božić** je vlasnik *RB Grupe* (*Rade Božić grupe*), društva koja proizvodi hranu za pse. Udovac je, ima ćerku Marinu. Kasnije se oženio direktorkom finansija u firmi Tatjanom Milenković koja ga je varala sa Pavlom (Marininim mužem) i htela da mu otme firmu. Rade je bio uporan u tome da sve što zamisli ostvari. Kada je saznao da ga Tanja vara sa Pavlom, on je doživeo srčani udar i u bolnici je zamolio svog unuka Arsu da preuzme firmu. Posle toga je Rade bio u vezi sa Zorom, majkom Arsine bivše devojke Ane. Posle zajedničkog odmora u Balatunu, Rade je raskinuo sa Zorom jer nije preboleo Tatjanu i u potpunosti se posvetio poslu.

U drugom sezoni, Rade je zaposlio Unu, svoju ćerku za koju nije ni znao da su u bilo kakvom srodstvu. Na otvaranju Arsinog haba, Rade je saznao da mu je ona ćerka, a potom i da je ona zajedno sa Lukom želela da ga uništi misleći da ju je odbacio. Znajući to, on je nagovorio Luku da da izjavu u policijskoj ispostavi da je sam vratio patente pa je Luka potom pušten iz pritvora. Na kraju sezone, Rade se pomirio sa Tatjanom i ponovo su ušli u vezu.

Urađen je po liku Klementea iz serije *[[Graduados]]*. Lik tumači Svetislav Goncić.

### Danica "Dana" Isidorović

**Danica "Dana" Isidorović** je Nikolina i Tarina majka i Ilijina supruga. Dana je domaćica i često se naziva paćenicom i mučenicom. Ona je bila zavisna od kocke što joj je donelo gubitak veće svote novca i porodične poteškoće. Dana i Ilija su kasnije pokrenuli novi posao — ona pravi pite po narudžbi, a Ilija ih dostavlja.

Uz Žikinu pomoć, Ilija i ona su počeli da vode emisiju "Pitologija" u drugoj sezoni u kojoj su reklamirali njene pite, ali je ona prestala sa emitovanjem kada je Ilija ostavio Danu i otišao kod Slobe krijući se od svih jer mu ona nije rekla istinu o zaradi od njihovog posla. Zbog Ilijinog nestanka Tara je došla u Srbiju iz Beča i razvozila pite umesto svog oca. Dana je potom prijavila njegov nestanak policijskim inspektorima Marku Gvozdenoviću i Dejanu Mašiću koji su joj rekli da je policija tu nemoćna. Marko i Deki su joj pokazali Ilijinu fotografiju ispred jednog bankomata sa jednom kozmetičarkom Ninom. Kada je od njih saznala da je Nina drolja, Dana je bila uverena da je Ilija njena mušterija. Međutim, Dana je i dalje ostala pri svome. Posle nekog vremena, Nina joj je objasnila da ona nije drolja nego da je bila na pogrešnom mestu u pogrešno vreme. Kada je Ilija video Danu kako se ljubi sa njegovim bratom Andrijom, ona je otišla posramljena u Marininu kuću. Kada je Iliju i nju počela da juri policija, njih dvoje su se pomirili. Kasnije je Dana uz Tarinu pomoć napravila proslavu njihove četrdesetogodišnjice braka i obnovu zaveta. Da bi svojoj susetki Vladanki pokazala da je bolja od nje i Andrije, Dana je odlučila da se sa Ilijom preseli na Kosmaj. Međutim, njih dvoje su se vratili za Beograd kada su saznali da se Tara razvodi od Žike. Kada je saznala da se Tara ima novog dečka Petra, Dana se raspitala kod Pavla o njemu i saznala da je bogat, a kada je iz prisluškivanja ispred ćerkinih vrata čula da će se ona udati, Dana je pala u nesvest od uzbuđenja što će postati "bogataška tašta".

Urađena je po istoimenom liku iz serije *[[Graduados]]*.

### Ilija Isidorović

**Ilija Isidorović** je Nikolin i Tarin otac. Staromodan je i uopšte se ne slaže sa Nikolom u vezi njegovog načina života. Vlasnik je prodavnice tkanine. Strastveno navija za FK Partizan. Urađen je po liku Eliasa iz serije *[[Graduados]]*. Lik tumači Feđa Stojanović.

### Marina Božić

**Marina Božić** (rođena **Božić**) je Radetova 36-godišnja ćerka. U srednjoj školi, kao najpopularnija devojka škole, zabavljala se sa Pavlom, školskim siledžijom. Tokom mature ga je uhvatila u prevari i napustila žurku. Pridružio joj se najpoznatiji autsajder škole Nikola, te su oni ubrzo spavali u njegovom autu. Marina je ostala trudna i njen otac ju je naterao da se uda za Pavla, ne znajući šta se desilo između nje i Nikole. Danas, Marina ima sina Arsenija i u ne baš tako srećnom braku je sa Pavlom. Ona kupuje psa Evu i njena kućna pomoćnica unajmljuje Nikolu da dresira psa. Ubrzo putem DNK testa saznaje da je Nikola otac njenog sina, te oni započinju romansu. Urađena je po liku Marije Laure iz serije *[[Graduados]]*. Lik tumači Jana Ilić.

### Nikola Isidorović

**Nikola Isidorović** je zabušant koji privremeno radi kao šetač pasa. Živi pod zakletvom položenom na maturi sa prijateljima da nikada neće imati stalan posao, porodicu, ozbiljnu vezu i pod tim pravilima živi i danas. Spavao je sa Marinom na maturi i život mu se okreće naopačke kada saznaje da je otac njenog sina, 18-godišnjeg Arsenija. Iako to na prvi pogled nije izgledalo taako, Nikola se dobro snalazi kao roditelj. Urađen je po liku Andreasa iz serije *[[Graduados]]*. Lik tumači Zoran Pajić.

### Pavle Filipović

**Pavle Filipović** je Marinin muž. Uobražen je. Direktor budžeta u Radetovoj firmi. Vara Marinu sa Tatjanom i zajedno žele da otmu Radetovu firmu. Tatjana je zapravo devojka kojoj se rugao u školi i koja se vratila da mu se osveti. Ne podnosi Nikolu i stalno ga ponižava. Sličnu stvar radi i sa Nebojšom, najboljim prijateljem, kada saznaje da je ovaj gej. Urađen je po liku Pabla iz serije *[[Graduados]]*. Lik tumači Stefan Buzurović .

### Kristina Bajčetić

**Kristina "Kris" Bajčetić** je Nikolina najbolja prijateljica koja, kao i on, živi pod zakletvom položenom na maturi. Vlasnica je radija *Plej* (). Potajno je zaljubljena u Nikolu. Urađena je po liku Veronike iz serije *[[Graduados]]*. Lik tumači Bojana Ordinačev.

### Tatjana Milenković

**Tatjana "Tanja" Božić** (rođena **Milenković**) / **Anastasija Benčić** je glavna negativka serije. Debela u srednjoj školi otišla je u Los Anđeles nakon nje, te je tamo, u institutu doktora Ripštajna, znatno smršala, promenila lice plastičnom operacijom i ime. Vratila se radio osvete Pavlu (u kog je bila zaljubljena tokom škole i koji ju je ponižavao), Nebojši (koji ju je takođe ponižavao) i Marini (na koju je bila ljubomorna). U romansi je sa Pavlom i niko ne zna njen pravi identitet. Udata je za Radeta i planira da mu otme firmu. Urađena je po liku Patricije / Jimene iz serije *[[Graduados]]*. Lik tumači Jelena Gavrilović.

### Arsenije Filipović

**Arsenije Filipović** je Marinin i Pavlov, tj. Marinin i Nikolin 18-godišnji sin. Nakon što saznaje da mu je Niokola, a ne Pavle, otac, počinje da se druži sa njim i postaju jako dobri prijatelji. Zaljubljen je u najpopularniju devojku škole, Sofiju. Jedini zna za Pavlovu i Tanjinu vezu. Radetov naslednik. Urađen je po liku Martina iz serije *[[Graduados]]*. Lik tumači Vladimir Kovačević.

### Vanja Bakić

**Vanja Bakić** je Marinina najbolja prijateljica i kuma, psihijatarka. Želi da ima dete, mada ne može da nađe oca. Uvek smirena i staložena. Urađena je po liku Viktorije iz serije *[[Graduados]]*. Lik tumači Borka Tomović.

### Slobodan Kokot

**Slobodan "Sloba" Kokot** je Nikolin i Kristinin najbolji prijatelj. Živi potpuno isto kao i oni - pod zakletvom da nikad neće imati stalan posao, porodicu, ozbiljnu vezu. Zna da svira gitaru. Urađen je po liku Bendžamina iz serije *[[Graduados]]*. Lik tumači Žarko Stepanov.

### Nebojša Dakić

**Nebojša Dakić** je direktor marketinga Radetove firme i bivši Pavlov najbolji prijatelj. Tokom okupa generacije otkriva drugima da je gej. Ne podnosi Tanju, te odlučuje da sazna šta krije. Međutim, kada joj otme telefon, ona iscenira silovanje, te Nebojša biva otpušten i odlazi u Maroko, mada se kasnije vraća. Daje otkaz i odlazi u London nakon još jednog neuspelog pokušaja da razotkrije Tatjanu. Kasnije se vraća i odlučuje da ima dete sa Vanjom, a usput ulazi u vezu sa njihovim doktorom Filipom. Urađen je po liku Giljerma iz serije *[[Graduados]]*. Lik tumači Danijel Korša.

### Tara Isidorović

**Tara Isidorović** je Nikolina mlađa sestra i Danina i Ilijina ćerka. Radi u Radetovoj firmi kao Tatjanina asistentkinja. Nesrećna u ljubavi. Kasnije se zaljubljuje u Pavlovog polubrata Stefana, koji je vara sa Kris. Urađena je po liku Gabrijele iz serije *[[Graduados]]*. Lik tumači Anja Mit.

### Jovan Hadžislavković

**Jovan "Joca" Hadžislavković** je Radetov gej pomoćnik, bez kojeg Rade ne može da živi. Obožava da radi i firma ne bi fukcionisala. Ne podnosi Tatjanu i odgovarao je Radeta da se oženi njom. Pomagao je Marini i Nebojši da je razotkriju. Urađen je po liku Voltera iz serije *[[Graduados]]*. Lik tumači Dušan Kaličanin.

### Stefan Filipović

**Stefan Filipović** je Pavlov polubrat, advokat, prevarant. Nakon dužeg vremena provedenog u inostranstvu vraća se u Srbiju kako bi se udružio sa Pavlom i Tanjom u planu da otmu firmu Radetu. Nakon što Tatjana smesti otkaz prvobitnom advokatu firme Panteliću, stavlja Stefana na njegovo mesto. Ubrzo ulazi u vezu sa sekretaricom Tarom, ali i sa ljubavlju iz srednje škole Kristinom. Urađen je po liku Augusta iz serije *[[Graduados]]*. Lik tumači Bojan Krivokapić.

### Danilo

**Danilo** je Slobin sluga. Lik tumači Vladan Dujović.

### Svetlana Radojković

**Svetlana "Ceca" Radojković** je tipična devojka sa sela koja radi kao kućna pomoćnica kod Filipovićevih. Urađena je po liku Klare iz serije *[[Graduados]]*. Lik tumači Sofija Rajović.

### Sofija

**Sofija** je najpopularnija devojka u Arsinoj školi u koju je on zaljubljen. U početku bila je u vezi sa školskim siledžijom Zoranom "Kizom", ali su raskinuli i ona je ostala sa Arsom. Nakon što joj je majka Goga ostala bez posla seli se u Niš, ali njih dve se kao i obično posvađaju, te se Sofija vraća. Urađena je po istoimenom liku iz serije *[[Graduados]]*. Lik tumači Marina Ćosić.

### Zoran "Kiza"

**Zoran "Kiza"** je najpopularniji momak i školski siledžija u Arsinoj školi koji se u početku zabavljao sa Sofijom, međutim ona ga je ostavila zbog Arse. Od tada se trudi da uradi sve da ih razdvoji. U početu i maltretira Arsenija. Lažljiv je, prevrtljiv, zloban. Urađen je po liku Žuana iz serije *[[Graduados]]*. Lik tumači Milan Zarić.

### Džeri

**Džeri** je Vasketov i Arsin drug. Lik tumači Stefan Radonjić.

### Ivan Vasković

**Ivan "Vaske" Vasković** je Arsin najbolji prijatelj. Kasnije ga Kiza ucenjuje, te on postaje njegov doušnik. Lik tumači Đorđe Kreća.

### Olga Popovski

**Olga Popovski** je Vanjina pacijentkinja, učiteljica. Udata je za, kako kaže, "šonju" i sa njim ima dvoje dece - ćerku i sina, a iz prvog braka ima ćerku - glumicu. Rođena je u Banja Luci, mada živi u Beogradu. Odrasla je uz imućnog oca (koga je viđala dvaput godišnje), te često žali za parama i ima veliku želju da otputuje u Singapur. Lik tumači i za njega scenario piše Sandra Silađev.

## Epizodni likovi
### Marta Kandić

**Marta Kandić** je profesorka muzičkog u penziji koja je predavala Marininoj generaciji. Preko nje je Tatjana došla u Ameriku i jedina zna njen pravi identitet. Podmitljiva je i u svemu gleda samo svoj profit. Nikola i Marina su je u školi podmitili za ocenu. Uzela je pare od Nebojše kako bi mu, pred svima, rekla informacije o Tanji i Anastasiji, no prevarila ga je praveći se da nema pojma o čemu priča i tako je više puta uzela pare od Tatjane kako ne bi odala njenu tajnu. Kako bi je se rešila, Tatjana odlučuje da joj sabotira auto pa joj preseče kočnice i Marta doživi saobraćajnu nesreću pri kojoj gubi pamćenje. Lik je tumačila Nada Blam.

### Goga

**Goga** je Sofijina majka, sa kojom je Sofija uvek u nekoj svađi. U mladosti izlazila je sa Nikolom i još uvek je zaljubljena u njega. Nakon što je ostala bez posla, Nikola joj daje posao u radnji njegovog oca Ilije, gde se Ilija zaljubi u nju što Goga koristi kako bi dobila pare. Ipak, Dana ih uhvati i Goga je prinuđena da se odseli u Niš sa Sofijom. Kasnije se Sofija vraća u Beograd, a Goga ostaje u Nišu. Lik je tumačila Mina Lazarević.

### Vasa Marković

**Vasa Marković** je sin Danilove prijateljice Milene, mladi glumac. Nakon što se Goga izlane pred Danom da ima unuka, Dana i Ilija su uporni da saznaju ko je to, te ispituju Slobu koji im dovodi Vasu kao unuka. Ipak, biva razotkriven. Lik je tumačio Nikola Stanković.

### Ana Stamatović

**Ana Stamatović** je Sofijina najbolja drugarica. Kasnije se zaljubljuje u Arsu, te se ona i Sofija posvađaju, a isto se desilo i sa Kizom pre toga. Ana je ćerka doktora Filipa Stamatovića, Nebojšinog gej partnera. Lik je urađen po liku Lune iz serije *[[Graduados]]*. Lik tumači Mitra Mladenović.

### Buki

**Buki** je Kizin najbolji drug, tačnije njegov "podanik". Svugde ga prati i podržava u svemu. Isti je kao i Kiza - zloban. Lik tumači Teodor Vinčić.

### Filip Stamatović

**Filip Stamatović** je doktor za vantelesnu oplodnju. Nakon što Vanja i Nebojša odlučuju da dobiju dete oni odlaze kod Filipa, koji se odmah svidi Vanji. Filip je gej i ubrzo ulazi u vezu sa Nebojšom. Bio je u braku, međutim ubrzo se razveo zbog svoje seksualnosti i iz tog braka ima jedno dete - ćerku Anu. Lik tumači Pavle Pekić.

### Viktorija Đokić

**Viktorija "Viki" Đokić** je Tatjanina drugarica iz Los Anđelesa. Nakon što Arsa zbog tuče sa Kizom biva izbačen iz škole, Filipovići i Rade odlučuju da pređe na privatne časove. Tanja predlaže Viktoriju. Međutim, Viktorija po Tanjinom nalogu nagovara Arsenija da ode u Ameriku. Pored toga, ona nije profesorka već striptizeta u noćnom klubu gde Vaske radi. On je vidi i govori to Nikoli. Nakon što biva razotkrivena i pred Arsom, izmišlja da je dobila ponudu sa privatnog fakulteta. Kasnije, Rade Stefanu daje pare da od Viktorije uzme informacije o Tanji. Viktorija daje dezinformaciju i time spašava Tatjanu od otkrivanja njene tajne. Lik je tumačila Dragana Mićalović.

## Reference

## Vanjske veze
*